
DR.30.03.2017                                                        3                   

 

dan juga sukacita saya maklumkan kepada Dewan ini buat kali pertama di Sukan SEA 
ada jenis sukan musim sejuk akan dipertandingkan pada tahun ini antaranya adalah hoki 
ais dan juga luncur ais. Memandangkan ini adalah Winter Olympic Sports kita akan 
pertandingkan dan juga alpine ski. Atlet alpine ski kita baru-baru ini telah bertanding dan 
kita mendapat kedudukan yang agak baik dalam Asian Winter Games, terima kasih. 

 

2. Tuan Manivannan A/l Gowindasamy [Kapar] minta Menteri Pendidikan 
menyatakan status terkini pelaksanaan Program Dwibahasa (DLP) dan implikasi DLP 
terhadap bahasa ibunda. Apakah penerangan yang telah diberikan kepada guru besar, 
guru-guru dan ibu bapa sebelum pelaksanaan DLP. Apakah kriteria-kriteria yang diguna 
pakai sebelum sesebuah sekolah itu diberikan kelulusan untuk mempraktikkan DLP di 
sekolah tersebut. 

Menteri Pendidikan [Dato’ Seri Mahdzir Khalid]: Assalamualaikum 
warahmatullahi wabarakatuh, selamat pagi, salam sejahtera Tuan Yang di-Pertua. 
Jawapan kepada soalan dari Yang Berhormat Kapar, dual language program (DLP) 
adalah satu program pengukuhan bahasa Inggeris berasaskan pilihan sekolah di bawah 
Dasar Memartabatkan Bahasa Malaysia dan Memperkukuhkan Bahasa Inggeris. 

DLP memberi pilihan kepada sekolah-sekolah yang memenuhi kriteria untuk 
mengadakan sesi pengajaran dan pembelajaran dalam bahasa Inggeris selain daripada 
bahasa Malaysia bagi mata pelajaran Matematik dan Sains. Sekolah perlu memenuhi 
empat kriteria untuk memohon melaksanakan DLP iaitu sumber yang mencukupi, guru, 
peralatan buku teks dan bilik darjah, kesediaan Pengetua dan Guru Besar dan guru, 
permintaan dan sokongan daripada ibu bapa PIBG dan pencapaian sekolah dalam mata 
pelajaran Bahasa Melayu. 

Untuk makluman Ahli Yang Berhormat, DLP bukan dasar baru tetapi merupakan 
satu program sukarela yang tidak melibatkan semua sekolah dan murid. Setakat ini, DLP 
dilaksanakan di 1216 buah sekolah iaitu 587 buah sekolah rendah, 629 buah sekolah 
menengah melibatkan 139,197 orang murid iaitu 2.9 peratus daripada jumlah murid. 
Kementerian telah mengadakan sesi penerangan kepada semua Jabatan Pendidikan 
Negeri, Pegawai Pendidikan Daerah, pengetua, guru besar, guru-guru sebelum DLP 
dilaksanakan.  

Tidak ada unsur paksaan dalam pelaksanaan DLP. Penerangan tentang DLP 
telah diberi pada hari pertama ibu bapa datang untuk mendaftar anak ke sekolah. 
Kebenaran ibu bapa telah diminta sebelum menerima DLP. Pengetua dan guru besar 
berhak menolak tawaran tersebut sekiranya sekolah tidak berminat atau tidak bersedia 
untuk melaksanakannya. 

Sehingga hari ini, belum ada lagi kajian menyeluruh mengenai dengan kesan 
program DLP terhadap bahasa ibunda. Kementerian mengambil langkah proaktif untuk 
meningkat proficiency  guru DLP. 1,732 orang guru telah mendaftar menyertai latihan 
dalam talian proficiency bahasa Inggeris yang disediakan oleh English Language 
Teaching Centre (ELTC) tahun 2017, terima kasih. 

Tuan Yang di-Pertua: Yang Berhormat Kapar. 

Tuan Manivannan A/l Gowindasamy [Kapar]: Tuan Yang di-Pertua, sebelum 
ini kita ada pengajaran dan pembelajaran sains dan matematik di dalam bahasa Inggeris 
PPSMI, kini kita ada DLP. Perbezaannya adalah seperti yang dikatakan oleh Menteri tadi 
PPSMI sebuah polisi yang telah dimansuhkan pada tahun 2012 manakala DLP hanyalah 
sebuah program.  

Persoalannya saya ialah apakah kelemahan dan kegagalan PPSMI iaitu sebuah 
polisi telah diperbaiki dan diperhalusi sebelum DLP sebuah program dilaksanakan. 
Bagaimana apabila satu dasar gagal program yang hampir sama diperkenalkan dan 
bagaimana program ini lebih hebat daripada dasar pada awalnya, terima kasih. 

Dato’ Seri Mahdzir Khalid: Tuan Yang di-Pertua, pada pandangan 
Kementerian Pendidikan sebenarnya apabila kita mengadakan satu program DLP ini 
adalah satu program yang saya jelaskan tadi bahawa ia bukan dasar. Jadi dia boleh 
memberi pilihan kepada pihak sekolah sama ada hendak menjalankan ataupun tidak 
berasaskan kepada perkara-perkara yang saya telah sebutkan tadi, empat kriteria yang 
telah diminta untuk dipenuhi oleh pihak sekolah. Sedangkan apabila kita jalankan satu 
ketika dahulu kita telah menetapkan secara wajib kepada semua sekolah untuk 
melaksanakan satu dasar di mana pada waktu itu tidak dapat dilaksanakan secara 
menyeluruh oleh semua sekolah. 



dan juga sukacita saya maklumkan kepada Dewan ini buat kali pertama di Sukan SEA ada jenis sukan musim sejuk akan dipertandingkan pada tahun ini antaranya adalah hoki ais dan juga luncur ais. Memandangkan ini adalah Winter Olympic Sports kita akan pertandingkan dan juga alpine ski. Atlet alpine ski kita baru-baru ini telah bertanding dan kita mendapat kedudukan yang agak baik dalam Asian Winter Games, terima kasih. 2. Tuan Manivannan A/l Gowindasamy [Kapar] minta Menteri Pendidikan menyatakan status terkini pelaksanaan Program Dwibahasa (DLP) dan implikasi DLP terhadap bahasa ibunda. Apakah penerangan yang telah diberikan kepada guru besar, guru-guru dan ibu bapa sebelum pelaksanaan DLP. Apakah kriteria-kriteria yang diguna pakai sebelum sesebuah sekolah itu diberikan kelulusan untuk mempraktikkan DLP di sekolah tersebut. Menteri Pendidikan [Dato' Seri Mahdzir Khalid]: Assalamualaikum warahmatullahi wabarakatuh, selamat pagi, salam sejahtera Tuan Yang di-Pertua. Jawapan kepada soalan dari Yang Berhormat Kapar, dual language program (DLP) adalah satu program pengukuhan bahasa Inggeris berasaskan pilihan sekolah di bawah Dasar Memartabatkan Bahasa Malaysia dan Memperkukuhkan Bahasa Inggeris. DLP memberi pilihan kepada sekolah-sekolah yang memenuhi kriteria untuk mengadakan sesi pengajaran dan pembelajaran dalam bahasa Inggeris selain daripada bahasa Malaysia bagi mata pelajaran Matematik dan Sains. Sekolah perlu memenuhi empat kriteria untuk memohon melaksanakan DLP iaitu sumber yang mencukupi, guru, peralatan buku teks dan bilik darjah, kesediaan Pengetua dan Guru Besar dan guru, permintaan dan sokongan daripada ibu bapa PIBG dan pencapaian sekolah dalam mata pelajaran Bahasa Melayu. Untuk makluman Ahli Yang Berhormat, DLP bukan dasar baru tetapi merupakan satu program sukarela yang tidak melibatkan semua sekolah dan murid. Setakat ini, DLP dilaksanakan di 1216 buah sekolah iaitu 587 buah sekolah rendah, 629 buah sekolah menengah melibatkan 139,197 orang murid iaitu 2.9 peratus daripada jumlah murid. Kementerian telah mengadakan sesi penerangan kepada semua Jabatan Pendidikan Negeri, Pegawai Pendidikan Daerah, pengetua, guru besar, guru-guru sebelum DLP dilaksanakan. Tidak ada unsur paksaan dalam pelaksanaan DLP. Penerangan tentang DLP telah diberi pada hari pertama ibu bapa datang untuk mendaftar anak ke sekolah. Kebenaran ibu bapa telah diminta sebelum menerima DLP. Pengetua dan guru besar berhak menolak tawaran tersebut sekiranya sekolah tidak berminat atau tidak bersedia untuk melaksanakannya. Sehingga hari ini, belum ada lagi kajian menyeluruh mengenai dengan kesan program DLP terhadap bahasa ibunda. Kementerian mengambil langkah proaktif untuk meningkat proficiency guru DLP. 1,732 orang guru telah mendaftar menyertai latihan dalam talian proficiency bahasa Inggeris yang disediakan oleh English Language Teaching Centre (ELTC) tahun 2017, terima kasih. Tuan Yang di-Pertua: Yang Berhormat Kapar. Tuan Manivannan A/l Gowindasamy [Kapar]: Tuan Yang di-Pertua, sebelum ini kita ada pengajaran dan pembelajaran sains dan matematik di dalam bahasa Inggeris PPSMI, kini kita ada DLP. Perbezaannya adalah seperti yang dikatakan oleh Menteri tadi PPSMI sebuah polisi yang telah dimansuhkan pada tahun 2012 manakala DLP hanyalah sebuah program. Persoalannya saya ialah apakah kelemahan dan kegagalan PPSMI iaitu sebuah polisi telah diperbaiki dan diperhalusi sebelum DLP sebuah program dilaksanakan. Bagaimana apabila satu dasar gagal program yang hampir sama diperkenalkan dan bagaimana program ini lebih hebat daripada dasar pada awalnya, terima kasih. Dato' Seri Mahdzir Khalid: Tuan Yang di-Pertua, pada pandangan Kementerian Pendidikan sebenarnya apabila kita mengadakan satu program DLP ini adalah satu program yang saya jelaskan tadi bahawa ia bukan dasar. Jadi dia boleh memberi pilihan kepada pihak sekolah sama ada hendak menjalankan ataupun tidak berasaskan kepada perkara-perkara yang saya telah sebutkan tadi, empat kriteria yang telah diminta untuk dipenuhi oleh pihak sekolah. Sedangkan apabila kita jalankan satu ketika dahulu kita telah menetapkan secara wajib kepada semua sekolah untuk melaksanakan satu dasar di mana pada waktu itu tidak dapat dilaksanakan secara menyeluruh oleh semua sekolah.